S-964/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 4. febrúar 2020, á hendur:

„J-kk-þgf J-kk-þgf, […] fyrir umferðarlagabrot með því að hafa, laugardaginn 19. október 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 35 ng/ml, metamfetamín 335 ng/ml, tetrahýdrókannabínól 1,5 ng/ml og zópíklón 6,7 ng/ml) vestur Vesturlandsveg í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., allt sbr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1964. Samkvæmt framlögðu sakavottorði, dagsettu 27. janúar 2020, gekkst ákærði undir 60.000 króna sekt með lögreglustjórasátt 15. ágúst 2011 vegna aksturs sviptur ökuréttindum. Ákærði gekkst undir 400.000 króna sekt samkvæmt viðurlagaákvörðun fyrir Héraðsdómi Reykjavíkur 27. nóvember 2015 fyrir akstur undir áhrifum ávana og fíkniefna og var hann þá einnig sviptur ökuréttindum í þrjú ár. Með dómi Héraðsdóms Reykjavíkur 3. júní 2016 var ákærði dæmdur í 30 daga fangelsi, m.a. fyrir akstur undir áhrifum ávana og fíkniefna og án ökuréttinda. Var hann þá jafnframt sviptur ökuréttindum ævilangt. Með dómi Héraðsdóms Reykjavíkur 5. apríl 2017 var ákærði enn dæmdur í 30 daga fangelsi fyrir akstur sviptur ökuréttindum. Að öðru leyti kemur sakaferill ákærða ekki til skoðunar vegna úrlausnar máls þessa.

Við ákvörðun refsingar ákærða verður að taka tillit til þess að honum er nú í þriðja sinn gerð refsing fyrir akstur undir áhrifum ávana og fíkniefna og í fjórða sinn fyrir akstur sviptur ökuréttindum, innan ítrekunaráhrifa í skilningi 71. gr. almennra hegningarlaga nr. 19/1940. Á hinn bóginn er litið til greiðrar játningar ákærða á öllum stigum málsins, sem horfir til refsimildunar.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 84.320 krónur, að meðtöldum virðisaukaskatti, og 200.953 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf J-kk-nf, sæti fangelsi í 75 daga.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 84.320 krónur, að meðtöldum virðisaukaskatti, og 200.953 krónur í annan sakarkostnað.

B-kvk-nf V-kvk-nf

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1964. Samkvæmt framlögðu sakavottorði, dagsettu 27. janúar 2020, gekkst ákærði undir 60.000 króna sekt með lögreglustjórasátt 15. ágúst 2011 vegna aksturs sviptur ökuréttindum. Ákærði gekkst undir 400.000 króna sekt samkvæmt viðurlagaákvörðun fyrir Héraðsdómi Reykjavíkur 27. nóvember 2015 fyrir akstur undir áhrifum ávana og fíkniefna og var hann þá einnig sviptur ökuréttindum í þrjú ár. Með dómi Héraðsdóms Reykjavíkur 3. júní 2016 var ákærði dæmdur í 30 daga fangelsi, m.a. fyrir akstur undir áhrifum ávana og fíkniefna og án ökuréttinda. Var hann þá jafnframt sviptur ökuréttindum ævilangt. Með dómi Héraðsdóms Reykjavíkur 5. apríl 2017 var ákærði enn dæmdur í 30 daga fangelsi fyrir akstur sviptur ökuréttindum. Að öðru leyti kemur sakaferill ákærða ekki til skoðunar vegna úrlausnar máls þessa.

Við ákvörðun refsingar ákærða verður að taka tillit til þess að honum er nú í þriðja sinn gerð refsing fyrir akstur undir áhrifum ávana og fíkniefna og í fjórða sinn fyrir akstur sviptur ökuréttindum, innan ítrekunaráhrifa í skilningi 71. gr. almennra hegningarlaga nr. 19/1940. Á hinn bóginn er litið til greiðrar játningar ákærða á öllum stigum málsins, sem horfir til refsimildunar.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 84.320 krónur, að meðtöldum virðisaukaskatti, og 200.953 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf J-kk-nf, sæti fangelsi í 75 daga.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, Ó-kvk-ef H-kvk-ef G-kvk-ef lögmanns, 84.320 krónur, að meðtöldum virðisaukaskatti, og 200.953 krónur í annan sakarkostnað.

B-kvk-nf V-kvk-nf